Qui és Anna Bertran?
Anna Bertran (Vilamaniscle, 1982) és una actriu catalana. Va participar en l'espectacle La Família Irreal va col·laborar al Polònia de Televisió de Catalunya, ambdues produccions de Minoria Absoluta. Va fer el paper protagonista de Laia a la sèrie de ficció Pop Ràpid.
Va començar classes de teatre als 6 anys, al Casino Menestral de la seva localitat. Va estudiar a La Salle de Figueres i batxillerat Artístic a l'Institut Alexandre Deulofeu de la mateixa vila. Amb 19 anys va marxar a viure a Barcelona, on va treballar a diverses feines mentre es formava a l'escola Nancy Tuñón i a l'Estudi de Txiqui Berraondo i Manuel Lillo. Tembé va estudiar coaching actoral al Col·legi del Teatre de Barcelona i va aprendre el món dels clowns amb Jango Edwards, Merche Ochoa i Sergi Estebanell. Es va donar a conèixer amb l'obra Entre pocs i massa, una producció de Imput produccions que va durar un any en cartell al Club Capitol de Barcelona. Més endavant, va treballar a l'obra Connexions (La Roda Produccions), feta durant una temporada al SAT i posteriorment va girar per Catalunya, i a la pel·lícula Terrados. Posteriorment començà a treballar per diverses realitzacions televisives per les productores d'El Terrat i Minoria Absoluta.
Una actriu catalana.